Santa Catalina Island

Santa Catalina Island, usein Catalina Island tai pelkkä Catalina, on kallioinen saari Kalifornian rannikolla. Saari on 35 kilometriä pitkä ja enimmillään 13 kilometriä leveä. Se sijaitsee noin 35 kilometrin päässä Los Angelesista. Saaren korkein kohta on Mt. Orizaba -vuoren huippu 639 metrissä.

Catalina osana Kalifornian Channel Islands -saaristoa kuuluu Los Angelesin piirikuntaan. Suurinta osaa saaresta hallinnoi Catalina Island Conservancy.

Lähes 85 prosenttia saaren asukkaista asuu Avalonissa. Asukkaita kaupungissa on 3728 (2010) ja se on saaren ainoa erillinen paikallishallinto. Toinen asutuskeskus on Two Harborsin kylä pohjoisessa, jossa on 298 asukasta. Saaren asukastiheys on 19,03/km2.

 Maaperä ja ilmasto 
Saaressa on runsaasti kvartsia, joten osalla valtamerelle avautuvista rannoista on hopeanharmaata hiekkaa.

Catalina rakentuu pääosin kahdesta kivilajista: Catalina Schististä varhaiselta liitukaudelta, sekä mioseenin vulkaniiteistä ja magmakivistä.Rowland, Stephan M., Geology of Santa Catalina Island, California Geology, 1984  

Saarella on hyvin leuto subtrooppinen ilmasto. National Weather Service ylläpiti sääasemaa Avalonissa vuosien 1909 ja 1988 välillä. Tammikuun keskilämpötilat ovat enimmillään 18,1 °C, vähimmillään 9,6 °C ja elokuun keskilämpötilat enimmillään 24,1 °C, vähimmillään 17,8 °C. Korkein kirjattu lämpötila oli 40 °C 28. syyskuuta 1963, ja matalin kirjattu lämpötila -2 °C 2. tammikuuta 1973.

Keskimääräinen vuosittainen sademäärä on 302 mm, ja mitattavaa sadantaa on 34:nä päivänä. Sateisin vuosi oli 1983 887 mm:llä ja kuivin 1953 104 mm:n sademäärällä. Yhden kuukauden ennätys on toukokuussa 1921 saatu 297 mm. Yhden vuorokauden korkein sademäärä, 171 mm, tuli 22. lokakuuta 1941.

Santa Catalinan lentoasema ylläpitää yhä säätietoja. Tammikuun keskilämpötilat ovat enimmillään 14,7 °C, vähimmillään 8,7 °C. Heinäkuun keskilämpötilat ovat enimmillään 25,6 °C, vähimmillään 15,6 °C. Keskimäärin 12,5:nä päivänä lämpötila saavuttaa tai ylittää 32 °C ja keskimäärin 0,3:na päivänä lämpötila on 0 °C tai vähemmän. Ennätyskorkea lämpötila 39 °C saavutettiin 29. elokuuta 1967 ja ennätysmatala lämpötila -2 °C puolestaan 11. tammikuuta 1949.

Keskimääräinen sademäärä lentoasemalla on 300 mm. Mitattavaa sadantaa on 45:nä päivänä. Sateisin vuosi oli 1952 552 mm:llä ja kuivin 1964 140 mm:n sademäärällä. Yhden kuukauden ennätys on tammikuussa 1952 saatu 198 mm. Yhden vuorokauden korkein sademäärä, 75 mm, tuli 5. joulukuuta 1966. Lunta saarella sataa harvoin, keskimäärin 10 mm vuodessa lentoasemalla, mutta 1949 kuitenkin 100 mm, josta 76 mm tammikuussa.http://www.wrcc.dri.edu/cgi-bin/cliMAIN.pl?ca7910 

 Luonto 
 Kasvit 
Santa Catalinalla kasvaa noin 400 kasvilajia.Lili Singer, A plant pilgrimage, Los Angeles Times, 10.8.2006.  Kuusi lajia, alalajia tai muunnosta elää luonnonvaraisina ainoastaan Catalinalla: Arctostaphylos catalinae, Cercocarpus traskiae, Dudleya hassei, Eriogonum giganteum var. giganteum, Galium catalinense ja Lyonothamnus floribundus ssp. floribundus. Myös muunnosta Heteromeles arbutifolia var. macrocarpa tavataan vain Santa Catalinalta.C. Michael Hogan, (2008) Toyon (Heteromeles arbutifolia), GlobalTwitcher, ed. N. Stromberg 

Näitä kasveja voi nähdä Wrigley Memorial & Botanical Gardens -puutarhassa ja uudistetulla Golf Gardens -minigolfradalla.

 Eläimet 
Saarella elää viisi maanisäkästä: saariharmaakettu, maaoravan alalaji Spermophilus beecheyi nesioticus, hiirialalajit Reithrodontomys megalotis catalinae ja Peromyscus maniculatus catalinae, sekä päästäislaji Sorex ornatus. Vain yksi tällainen päästäinen on löydetty nyt jo rakennetusta lähdealueesta Avalonin yläpuolella. Päästäisiä on vaikea ottaa kiinni, ja ne saattavat menestyä saaren kosteammissa osissa.

Merisaukot ovat hävinneet Catalinan ympäristöstä saalistuksen johdosta.

Saariharmaakettu on uhanalainen paikallislaji. 1999 vain 100 kettua 1300:sta oli jäljellä vaarallisen penikkatautiviruksen levittyä saarella. Onnistuneen rokotuksia, vangittujen eläinten kasvatusta ja seurantaa käsittäneen suojeluohjelman myötä populaatio on saatu neljänsadan vahvuiseksi, joka tutkijoiden arvion mukaan on omavarainen määrä.Rich Zanelli and Frank Starkey, Catalina's foxes stage a comeback, Los Angeles Times, 26.12.2006. 

Saarella on elänyt noin 150 amerikanbiisonia vuodesta 1924. Alun perin saarelle tuotiin neljätoista biisonia The Vanishing American -elokuvan kuvauksiin, vaikka biisonien kohtaukset eivät varsinaiseen elokuvaan päätyneetkään. Koska elokuvan budjetti ylittyi, tuotantoyhtiö päätti jättää biisonit saarelle mantereelle tuomisen sijaan.

 Liikenne ja ympäristönsuojelu 
Catalinaan on lauttayhteyksiä sekä "Lentoasema taivaassa". Lauttoja tulee Orangen piirikunnasta Newport Beachistä ja Dana Pointista, sekä Los Angelesin piirikunnasta Long Beachistä, San Pedrosta ja Marina del Reystä. Matka kestää noin tunnin ja meno-paluu maksaa noin 65$. Saarelle on helikopteriyhteys Long Beachin ja Los Angelesin satamista. Teitä saarella on yli 300 km.

Suurinta osaa saaresta hallinnoi Catalina Island Conservancy (CIC), yksityinen voittoa tavoittelematon järjestö. Sen tehtävä on tieteellisillä menetelmillä Catalinan luonnon suojelu. Koska saarta hyödynnettäessä sinne on aiemmin tuotu useita vieraslajeja, järjestö pyrkii poistamaan näitä tai vähentämään niiden haittoja. Esimerkiksi biisonien lukumäärä päätettiin rajata 150:n ja 200:n välille.

CIC on sallinut saarella patikoinnin ja maastopyöräilyn, mutta vierailijoiden on ensin hankittava heiltä lupa, jossa ilmoitetaan missäpäin saarta on aikomus liikkua. Patikointiluvat ovat ilmaisia, pyöräluvista pitää maksaa.

Moottoriajoneuvojen käyttöä on rajoitettu, ja rekisteröityjen henkilöautojen määrälle on yläraja, josta johtuen auton tuomiseksi saarelle on odotettava 14 vuotta.http://www.catalinachamber.com/catalina/getting-around  Useimmat asukkaat liikkuvat golfkärryllä. Turistit voivat vuokrata taksin liikennepalvelusta. Polkupyöriä käytetään myös yleisesti. Saarella on useita pyörä- ja golfkärryvuokraamoja. Vain Avalonin kaupungissa voi kuka tahansa liikkua rajoituksetta. Maaseudulle vie vain yksi päätie, Stage Road.

 Matkailu 
Santa Catalina Islandilla käy vuosittain noin miljoona turistia.
Lasipohjaveneet kiertävät alueen riuttoja ja hylkyjä, ja laitesukeltaminen sekä snorklaus kirkkaassa vedessä ovat suosittuja. Lover's Cove kaupungin itäpuolella ja Descanso Beach kasinon länsipuolella ovat suosittuja sukelluskohteita. Alue on tunnettu lentokaloistaan ja kirkkaan oransseista garibaldikaloista. Nousuvarjo kuuluu myös tarjontaan. Saaren sisäosiin menee bussiajeluja.

Turistit eivät usein pääse surfaamaan, mutta Catalinan selkäpuolella on kaksi rantaa, jossa on hyviä aaltoja: Shark Harbor ja Ben Weston Beach. Avalon Beach on joutunut pitkäaikaisen saasteongelman vuoksi Natural Resources Defense Councilin "Toistuva rikkomus" -raportin kymmenen ensimmäisen joukkoon.

Two Harbors on toinen saarella oleva, paljon pienempi lomakohde. Se sijaitsee saaren kannaksella Avalonin pohjoispuolella ja on ensisijainen saapumispiste saaren länsipuolelle aikoville. Laivayhteys on San Pedroon, Avaloniin kulkee bussi ja laiva.

Art Good, Jazztrax Showcase of the Absolute Newest:n juontaja, järjestää Catalinassa vuosittain musiikkifestivaalin.

Museo Catalina Island Museum historiallisessa Catalina Casino -rakennuksessa käsittää 100 000 esinettä, yli 10 000 valokuvaa tai kuvaa ja suuren savitavarakokoelman.

 Hylyt 
Diosa del Mar upposi 30. heinäkuuta 1990 lähellä Ship Rockia (33.462770°N 118.491925°W). Jahti Valiant paloi ja upposi Descanso Beachin edustalla. Sen mukana oli noin 75 000 dollarin arvosta koruja, joita ei ole koskaan löydetty.

Sukelluksiin vaaditaan satamakapteenin lupa.

 Leiriytyminen 
Santa Catalina Island Companylla on leirintäalueita Two Harborsissa, Parson's Landingissa, Black Jackissa, Little Harborissa ja Hermit Gulchissa. Kaikki leirintäalueet edellyttävät varausta ja lupaa. Näiden lisäksi on yhdeksän alkeellista veneleiriytymisaluetta.

 Koulutus 
USC Wrigley Institute on University of Southern Californian ylläpitämä tutkimus- ja koulutuskeskus Big Fisherman's Covessa lähellä Two Harborsia. Nimensä se on saanut Philip K. Wrigleyltä. Siihen kuuluu 3000 m2:n laboratorio, asuntola, kahvila, painekammio ja myös laituri, helikopterikenttä sekä sukeltajien pukukoppi. Wrigleyn perhe rahoitti toimintoja lahjoituksella 1995.

 Kulttuuri 
Suosionsa huipulla 1930-luvulla Catalinan saari oli mieleinen rauhanpaikka Hollywood-tähdille ml. Clark Gable. Saarella myös kuvattiin kohtauksia kymmeniin elokuviin.

 Kuvauspaikka 
 Vuoden 1920 mykkäelokuva Terror Island, pääosassa Harry Houdini ja ohjaajana James Cruzel, kuvattiin Catalinalla.
 Vuoden 1924 mykkäkomedia, Buster Keatonin tähdittämä ja ohjaama Ruorimies kuvattiin Avalon Bay:llä Catalinalla yli 10 viikon aikana.
 Kadonneiden sielujen saari (Island of Lost Souls, 1932) Charles Laughton, Bela Lugosi
 Kapina laivalla (1935) Charles Laughton, Clark Gable
 Vuoden 1935 elokuva Murha lomamatkalla, jossa Hildegarde Withersiä esitti Edna May Oliver, sijoittuu Catalinan saarelle.
 Vuonna 1935 lyhytelokuva Pirate Party on Catalina Isle sisälsi saarelle sijoittuvan merirosvoaiheisen varietee-esityksen.Pirate Party on Catalina Isle 
 Meripojat maissa Mickey Rooneyn ja Dick Haymesin näyttelemänä.
 Useita kohtauksia vuoden 1966 romanttisessa komediassa Pitsipöksyagentti, pääosissa Doris Day ja Rod Taylor, kuvattiin Avalonissa ja sen liepeillä.
 Vuoden 1967 teinikomedia Catalina Caper, pääosassa Tommy Kirk, kuvattiin Catalinalla. Elokuvaan viitattiin Mystery Science Theater 3000 -sarjan 204. jaksossa.
 Juurettomat (Bless the Beasts and Children) (1971, pääosassa Bill Mumy. Kannaksen itäpuolella kuvatuissa osissa on mukana biisoneja ja joitain paikallisia ihmisiä.
 Useita kohtauksia vuoden 1974 elokuvasta Chinatown, pääosissa Jack Nicholson ja Faye Dunaway, kuvattiin Catalinalla, kuten yksi kohtaus jossa näkyy kasino.
 Vuoden 1976 jakso sarjasta Quincy nimeltä Hot Ice, Cold Heart, pääosissa Jack Klugman, Robert Alda ja Lynnette Mettey, kuvattiin Catalinalla näyttäen osia Avalonista ja sen satamasta.
 Catalina oli paikka CBS TV:n vuoden 1977 sarjassa Code R.
 Vuonna 1984 Catalina ja Avalon Casino olivat kuvauspaikkoja "Airwolf":n jaksolle Sins of the Past. Saaren nimi oli muutettu kuvitteelliseksi.
 Vuonna 1989 näyttelijä Chad Allen vierailee Catalinan saarella promootiovideossa The Real Chad Allen. Allen nähdään vierailemassa Avalonissa ja snorklaamassa uponneen aluksen läheisyydessä.
 Vuonna 1993 saippuasarjaa Kauniit ja rohkeat kuvattiin Catalinalla useita jaksoja, eritoten Mount Adan majatalossa.
 Vuoden 1997 elokuvan Suicide Kings loppukohtaus on sarja lennettyjä ottoja eri puolilta Catalinaa. Kuvasarjan aloittaa pitkä kierto-otos kuvattuna Two Harborsin kannaksen länsisatamasta.
 Osassa Sean Hayesin ja Brad Rowen tähdittämää vuoden 1998 elokuvaa Billy's Hollywood Screen Kiss näytetään Catalinan lautan terminaalia San Pedrossa, sekä Catalinalla olevia paikkoja ml. kasinorakennus ja Avalonin satama. Elokuva myös päättyy laululla Love Slave of Catalina.
 Vuonna 2002 televisiosarja Endurance kuvattiin Parson's Beachilla, lähellä saaren länsipäätä.
 Fox-yhtiön sarjan Sukuvika ensimmäisen esityskauden jaksossa Staff Infection Bluth Companyn työntekijät eksyvät Catalinalle. Lammaspaimen löytää heidät ja kuljettaa eläinkuljetusvaunussa.
 Vuoden 2003 elokuva Aquanoids kuvattiin lähes yksinomaan saarella. Elokuvassa Avalonia kutsutaan nimellä "Babylon Bay" ja itse saari on "Santa Clara".
 Vuoden 2006 televisiokomedia Falling in Love with the Girl Next Door, jossa näyttelevät Crystal Allen, Ken Marino ja Patrick Duffy, sijoittuu Catalinalle.
 Vuoden 2008 elokuvan Velipuolet loppu on olevinaan viinisekoittamo Catalinalla mutta kuvattiin Trump National Golf Coursella.
 Music Televisionin tosi-tv-sarjassa Daddy's Girls, Angela ja Vanessa päättävät vakoilla ystäväänsä. Kostona vakoilusta serkku Jessica valehtelee heille Alycian lähteneen Catalinalle, mikä saa Angelan ja Vanessan tutkimaan saarta tuntikaupalla.
 Vuoden 2009 elokuvan Crank 2: High Voltage'' loppu on Catalinalla.

 Merkittäviä vierailijoita ja asukkaita 
 Marilyn Monroe asui ensimmäisen aviomiehensä James Doughertyn kanssa Avalonin kaupungissa useita kuukausia vuonna 1943, ennen kuin aviomies lähti toisessa maailmansodassa Tyynelle valtamerelle.
 Kenraali George S. Patton tapasi vaimonsa Beatricen (Ayer) Catalinalla heidän ollessaan lapsia.Patton, Robert H., The Pattons, Crown Publishers,NY,1994,, Brassey's edition, 2004, s. 108. 
 Natalie Wood oli Hollywood-näyttelijä joka sai kolme Oscar-ehdokkuutta ennen kahdenkymmenenviiden vuoden ikää. Hän kuoli saaren sataman veteen epäilyttävissä olosuhteissa 1981 hänen kadottuaan kapteeni Dennis Davernin komentamalta jahdilta, jossa olivat myös hänen aviomiehensä Robert Wagner ja näyttelijä ja ystävä Christopher Walken. Vuonna 2011, kolmekymmentä vuotta näyttelijän salaperäisen kuoleman jälkeen, rikostutkinta käynnistyi uudestaan ilmeisesti Dennis Davernin toimittaman uuden todistusaineiston vuoksi.http://www.tmz.com/2011/11/17/natalie-wood-death-homicide-investigation-re-opened/ 

 Lähteet 

 Aiheesta muualla 
 Viimeisten merirosvojen saari, Kuva, 13.09.1939, nro 19, s. 10, Kansalliskirjaston digitaaliset aineistot

Luokka:Autottomat alueet
Luokka:Los Angelesin piirikunta
Luokka:Kalifornian saaret